जिंदगी गीत है, इसे हंसते हुए गुनगुनाएं
श्रीशंकराचार्य तकनीकी कैम्पस, जुनवानी में आयोजित टेक्नो कल्चरल फेस्ट संविद-17 का समापन शुक्रवार को हुआ। संविद के अंतिम दिन भी विभिन्न कॉलेजों से आए छात्रों ने पूरे जोश के साथ विभिन्न इवेंट्स में भाग लिया।
अंतिम दिन के कार्यक्रमों में मुख्य आकर्षण पार्श्व गायक जुबीन नौटियाल थे। उन्होंने विभिन्न फिल्मी गाने गा कर युवाओं का भरपूर मनोरंजन किया। सांस्कृतिक कार्यक्रम से पूर्व जुबीन ने पत्रकारों के साथ अनुभव भी साझा किए। प्लेबैक सिंगर जुबीन नौटियाल ने बताया कि उन्होंनें अपने कैरियर की शुरुआत 2012 में की। कहा, जिंदगी एक गीत है। इसे हंसते हुए गुनगुनाना चाहिए। तभी सफल होंगे। उन्होंने कहा, कई बॉलीवुड फिल्मों के लिए कई हिट गाने गाए। जिनमें जिंदगी (रि प्राइज), बजरंगी भाईजान, काबिल हूं, किसी से प्यार हो जाए, कुछ दिन, बावरा मन, जॉली एलएलबी -2 जैसे गीत शामिल हैं। नौटियाल ने युवा वर्ग को संगीत दुनिया में बढ़-चढ़ कर हिस्सा लेने के लिये प्रेरित किया और गीत संगीत के टिप्स भी दिए।
सिंगर जूबील को सुनने इंजीनियरिंग स्टूडेंट्स की जबरदस्त भीड़ जुटी।
इन्होंने मारी इवेंट में बाजी
खेलकूद कार्यक्रमों में से टग ऑफ़ वार में प्रथम स्थान पर तौसिफ ग्रुप और दूसरे स्थान पर अजय ग्रुप रहे। आर्म रेसलिंग में दीपांजन ओवरआल, नीतीश राज, डी गोविंदा ने अलग अगल वर्ग समूह में प्रथम स्थान प्राप्त किया। कैरम में सिंगल में देवेश खूंटे प्रथम और डबल्स में अभिषेक देवांगन व सोनू अग्रवाल, बालिका वर्ग में अर्चन रानी गुप्ता और बी हरि स्वरूपम ने प्रथम स्थान प्राप्त किया। वालीवॉल में प्रथम वर्षिय हॉस्टल प्रथम रहा। तकनीकी कार्यक्रम के अन्तर्गत ब्रिज आईटी में मयंक कुमार वर्मा , सर्किट डिजाइनिंग में स्नेह व सुजल ग्रुप, टेक्निकल क्विज में शुभम् शर्मा , यूथ पार्लियामेंट में विशूमित्र दीवान ने प्रथम रहें।
टेक्नो फेस्ट
hin_Deva hin_Deva hin_Deva hin_Deva hin_Deva awa_Deva kas_Deva